বৃষ্টি কি শেষ? বঙ্গের আবহাওয়া কেমন থাকবে?

কলকাতা: ঘূর্ণিঝড় মন্থার (Cyclone Montha) প্রভাব এখনও অব্যাহত। গত কয়েকদিন ধরে পশ্চিমবঙ্গে অবিরাম বৃষ্টি হচ্ছে। ভারতীয় আবহাওয়া অধিদপ্তর (IMD) অনুসারে, কলকাতায় হালকা থেকে মাঝারি বৃষ্টিপাত বা বজ্রপাতের সম্ভাবনা রয়েছে। নিম্নচাপের জন্য শনিবার উত্তরবঙ্গের কিছু জেলায় ভারী বৃষ্টি হওয়ার আশঙ্কা।

IMD বা ভারতীয় আবহাওয়া বিভাগ জানিয়েছে, সাইক্লোন মন্থার প্রভাব দুর্বল হলেও উত্তরে বৃষ্টি কমার আশা নেই আপাতত। আগামী কয়েকদিন ধরেই চলবে বৃষ্টি। আগামী ২ দিন বজ্রবিদ্যুৎ সহ দমকা হাওয়ার আশঙ্কা রয়েছে। আপাতত ভারী বৃষ্টি হচ্ছে না উত্তরবঙ্গে। ইলশেগুঁড়ি বৃষ্টির পাশাপাশি মাঝেমধ্যে মাঝারি বৃষ্টি হচ্ছে। তবে আকাশ মেঘলা রয়েছে। ২ দিন পর অবশ্য পশ্চিমবঙ্গের আবহাওয়ার উন্নতি হতে পারে। এই সময়ের পর বেশিরভাগ অংশে প্রধানত শুষ্ক আবহাওয়া থাকবে বলে জানান হয়েছে।

আরও পড়ুন: মেট্রোর গ্রিন লাইনে সময়সূচিতে রদবদল

দক্ষিণবঙ্গের জেলাগুলিতে কোথাও সামান্য, আবার কোথাও কোনও বৃষ্টিপাত হয়নি বলেই জানিয়েছে হাওয়া অফিস। তবে আকাশ ছিল মেঘলা। দক্ষিণবঙ্গে রবিবারও বিক্ষিপ্তভাবে বৃষ্টি হতে পারে কয়েকটি জেলায়। তবে সোমবার থেকে দক্ষিণেও শুষ্ক হবে আবহাওয়া (South Bengal Weather) এবং শীতের প্রভাব কিছুট অনুভূত হবে। উত্তরবঙ্গে ইতিমধ্যেই লাল সতর্কতা (Red Alert In North Bengal) জারি করেছে হাওয়া অফিস। বৃষ্টি চলবে রবিবারও। তবে সোমবার থেকে উত্তরবঙ্গের আকাশ ধীরে ধীরে পরিষ্কার হবে। সেই সঙ্গে শুরু হবে শীতের প্রভাব।

দেখুন ভিডিও

The post বৃষ্টি কি শেষ? বঙ্গের আবহাওয়া কেমন থাকবে? first appeared on KolkataTV.